  Майя Бывальцева Удмуртиын музъем катрадлыкез тӥясьёс вылэ кык миллион манет пала штраф юнматэмын. Со сярысь ивортэ Росреестрлэн элькунъя управлениезлэн пресс-службаез. Улосвылысь музъем инспекторъёс 2018-т арын 1-тӥ коньывуонозь катрадлыкез тӥян 850 пала учыръёсты шараязы. Котькудӥз сямен каттӥян музъемез кузё луэм сярысь ужкагазъёсты юнматытэк кутэмен яке музъемез киултэмен герӟаськемын (770 учыр). Кылем арысь та вакытэн ик ӵошатыса, лыдпус кык процентлы ӧжытгес. Ортчытэм эскеронъёслы йылпумъянъёсъя, нимаз адямиос, ужоскето муртъёс, юридик огазеяськонъёс вылэ 1 миллион 800 сюрс манет тыр административной штраф юнматэмын. Катрадлыкез тӥян учыръёсты алон, шараян вылысь элькунысь госземнадзор музъем кесэгъёслэсь гожъёссэс эскерыны 500 пол потаз. Уже кутӥзы интернет-ресурсъёсты но – Яндекс-карты, Google картаосты, 2 ГИС но мукет. Росреестрлэн элькунъя управлениез тодэ вайытэ, музъем катрадлыкез тӥям понна нимаз адямиослы 5 сюрс манетысен административной штрафъёс чакламын, юридик огазеяськонъёслы – 100 сюрс манетысен.  Тегъёс: Ижкар Удмуртия Росреестр музъемъёс штрафъёс  